ÅRSMELDING FRA HYTTEKOMITEEN 2018-2019

Komiteens medlemmer:
Hyttekomiteen har bestått av tre medlemmer. Marita Stene, May-Iren Clausen og Anne Gunn Green (leder). Det har til sammen vært avholdt 2 komitemøter og hyppig kommunikasjon via Messenger.
Aktiviteter:
Hyttekomiteens første aktivitet var kiosksalg under rulleskirenn på Øras dager i august. Komiteen har i løpet av høsten 2018 gjort en stor dugnadsinnsats for å fornye skihytta innvendig. Tak, listverk og vindu har blitt malt, vegger og gulv har blitt beiset. Det har blitt investert i nye gardiner, og på kjøkkenet har det blitt ryddet og sortert i utstyr. Det ble et flott resultat 
Vi har bidratt med å lage liste over kjøkkenvakter for Edsåsdalsamlinga.  En relativt bra vinter har gjort at hyttekomiteen har gjennomført servering på 8 mandager (kveldsmat) og 5 onsdager (distanserenn/runderenn). Vi har i tillegg hatt servering på Lille Arnljot Gelline og Vinnesprinten. Det er avholdt skiskole med åpen skihytte og servering i skolens vinterferie, der hyttekomiteen har hatt ansvar for innkjøp av mat.
Rebbrenn, Arnljot Gelline og forenklet kretsrenn i skiskyting ble avlyst på grunn av mangel på snø.
Hyttekomiteen står for serveringen under premieutdelingen på Vinne samfunnshus. Samt at det gjennomføres rundvasking, eventuelt mere maling innvendig av skihytta våren 2019.

Samarbeidspartnere:
Prix Vinne har vært med og sponset oss med gratis brød til kveldsmaten på mandagene og skiskolen. Det er også gjort en del innkjøp der til det som trengtes til servering i skihytta.
Coop Ekstra har bidratt med sponsing av frukt til Edsåsdalssamlinga, miljøturen til Leksvika og skiskolen. Innkjøp til Edsåsdalssamlinga og skiskolen ble gjort her, samt det som har trengtes til servering i skihytta. De pakket også alle varene som ble bestilt til Edsåsdalssamlinga.
Røra AS har også i år bidratt med sponsing av juice til Edsåsdalssamlinga og skiskolen. Vi fikk så mye at det har dekket nesten hele behovet på mandagene under servering av kveldsmat.
Tine Meierier har sponset oss med hvitost denne sesongen.
Goman sponset oss med brød til Edsåsdalssamlinga.
Kaffe 1 har vært leverandør av kaffe til en god pris, samt sponset oss med beger.
Bama har vi også i år benytte oss av i forhold til idrettsfrukt, der vi får 60% rabatt på frukt og smoothie som vi har hatt innkjøp av. 

Lån og utleie:
Skihytta har vært mye etterspurt i løpet av denne sesongen. Dette har vel sammenheng med at vi har hatt relativt bra med snø denne vinteren også. Det er barnehager/skoler som har lånt hytta i forbindelse med sine aktivitetsdager. Den er også leid ut til bursdager, aktivitetskvelder og andre private lag. Det har bidratt til litt leieinntekt for skilaget. Den er også blitt brukt til skilagets eget bruk, møtevirksomhet. Ansvaret for å følge opp i forhold til utleie er det leder i hyttekomiteen som har hatt. Hovedansvaret for utleie av skihytta er en av de oppgavene hyttekomiteen har hatt. Dette gjelder også kontakt opp mot Innherred renovasjon for tømming av søppelkontainere under sesongen.

Oppsummering:
Hyttekomiteen er godt fornøyd med de aktivitetene som er gjennomført, og hvor vi har bidratt. Det har vært en bra vinter med masse aktivitet i skihytta. Det er et godt samarbeid innad i komiteen, med god arbeids- og ansvarfordeling. En stor takk til alle som har bidratt i vår regi på de ulike arrangementene. Alle komiteens medlemmer fortsetter videre, og vi ønsker Marit Hestegrei Høknes velkommen inn sammen med oss i neste sesong. Vi håper at også neste sesong vil bli preget av masse snø, mye aktivitet og yrende liv i skihytta.

